Svobiškio tvenkinys
55°19′31″ š. pl. 25°23′48″ r. ilg.﻿ / ﻿55.32528°š. pl. 25.39667°r. ilg.﻿ / 55.32528; 25.39667 Svobiškio tvenkinys – tvenkinys Lietuvoje, Molėtų rajone, 7 km į pietryčius nuo Alantos miestelio. Sudarytas užtvenkus Virintos upę (Šventosios intakas) 60,4 km nuo jos žiočių. Tvenkinio ilgis iš pietryčių į šiaurės vakarus – 0,72 km, plotis – iki 0,36 km. Altitudė 128,5 m. Krantai neaukšti. Rytinėje pakrantėje stūkso Piešiškių miškas. Aplink kitus krantus plyti pievos ir krūmynai. Šalia įsikūręs Svobiškio kaimas. Manoma, kad dabartinės užtvankos vietoje pirmoji vandens energijos jėgainė buvo pastatyta dar XIV amžiuje. 1999 m. buvo atstatyta užtvanka, o 2002 m. pradėjo veikti 45 kW galios mažoji hidroelektrinė.